Subject: Sisendi kogumine Euroopa Nõukogu ametlikele dokumentidele juurdepääsu eksperdirühma küsimustikule dokumentide haldamise ja säilitamise kohta
From: Kristiina Laius <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, KeA Info <[email-masked]>,KAUR Üldkontakt <[email-masked]>, "Eesti Geoloogiateenistus" <[email-masked]>, LM Üldkontakt<[email-masked]>, KeMIT Info <
Cc: "[email-masked]" <[email-masked]>
Date: Mon, 15 Dec 2025 12:41:05 +0000

Lugupeetud teabevaldajad
Justiits- ja Digiministeerium edastas Kliimaministeeriumile  Euroopa Nõukogu ametlikele dokumentidele juurdepääsu eksperdirühma küsimustiku, mis käsitleb dokumentide haldamist ja säilitamist. Justiits- ja Digiministeeriumi saadetud kirjadega saate tutvuda Kliimaministeeriumi avaliku dokumendiregistri vahendusel:
6-5/25/5263 https://adr.envir.ee/et/document.html?id=6399add4-137a-4aa5-987a-0188623781d8
6-5/25/5263 -2 (täiendav pöördumine) https://adr.envir.ee/et/document.html?id=c90d9535-749f-41c3-ae53-d5f0221234bc
Küsimustiku täitmist oodatakse nii ministeeriumi valitsemisala asutustelt kui ka AvTS § 5 lõike 1 punktis 3 ning lõikes 3 nimetatud ettevõtjatelt, kes täidavad avalikku ülesannet või on võrdustatud teabevaldajatega teatud teabe osas. Ametlike dokumentide all ei mõelda siin üksnes dokumendihaldussüsteemis registreeritavaid dokumente. Euroopa Nõukogu konventsiooni artikli 1 lõike 1 punkti b kohaselt on ametlikud dokumendid ükskõik millises vormis salvestatud teave, mille on koostanud või vastu võtnud ning mida valdavad avaliku võimu kandjad. Seega puudutab küsimustik kogu avaliku teabe registreerimist ja säilitamist asutuses, mitte ainult dokumendiregistris registreeritavat. Kui teie asutus on mõne andmekogu vastutav töötleja, kus töödeldakse asutuse avalike ülesannete täitmisel loodud / saadud avalikku teavet, palume ka selle info välja tuua koos andmekogu pidamise volitusnormiga. Palume saata eestikeelsed vastused käesoleva kirja lisas esitatud küsimustikule teie asutuse vaatest Justiits- ja Digiministeeriumile aadressile -  [email-masked]<mailto:[email-masked]>, hiljemalt 31. detsembriks 2025.
Panen kaasa eestikeelse küsimustiku.

Lugupidamisega

Kristiina Laius
Nõunik | Strateegia, analüüsi ja digiarengu osakond

626 2835 | https://kliimaministeerium.ee<https://kliimaministeerium.ee/>
Kliimaministeerium
Suur-Ameerika 1, 10122  Tallinn, Eesti